ÚRAD  VLÁDY
SLOVENSKEJ  REPUBLIKY
     sekcia vládnej legislatívy

									   Na rokovanie vlády SR
									   dňa 20. júna 2001
									   K materiálu č. 4330/2001
									   K bodu č. 24

S T A N O V I S K O
k návrhu zákona, ktorým sa mení a dopĺňa zákon Národnej rady Sloven-skej republiky č. 303/1995 Z.z. o rozpočtových pravidlách v znení neskor-ších predpisov
________________________________________________________________

I
	Návrh zákona sa predkladá na základe uznesenia vlády č. 969 z 29. no-vembra 2000 prijatého k legislatívnemu zámeru tohto zákona, uznesenia vlády č. 652/2000 k Východiskám financovania verejnej správy v súlade s Koncep-ciou decentralizácie a modernizácie verejnej správy, uznesenia vlády č. 230/2000 ku Koncepcii decentralizácie a modernizácie verejnej správy a Plánu legislatív-nych úloh vlády SR na rok 2001.
	Cieľom návrhu zákona je vytvoriť právne a ekonomické podmienky pre realizáciu procesu decentralizácie financií a zabezpečiť jednotnú úpravu pravi-diel hospodárenia s prostriedkami rozpočtov územných samospráv v nadväz-nosti na konštituovanie vyšších územných celkov. Ďalej sa navrhuje pravidelné zverejňovanie údajov štátneho rozpočtu a údajov verejných rozpočtov a zároveň sa upresňujú a doplňujú niektoré ustanovenia na základe skúseností z praxe.
	V návrhu uznesenia vlády sa navrhuje zmeniť znenie úlohy D.2 uznesenia vlády č. 969/2000 tak, že namiesto návrhu zásad nového systému financovania verejnej správy do 31. júna 2001 a návrhu riešenia do 31. decembra 2001 sa na-vrhuje príprava samostatných rozpočtových pravidiel pre územné samosprávy v termíne do 30. júna 2002.

II
	Legislatívna rada vlády Slovenskej republiky prerokovala predmetný návrh zákona na svojom zasadnutí 12. júna 2001. Odporučila návrh zákona predložiť na rokovanie vlády v novom znení, v ktorom budú zapracované jej pripomienky a odporúčania.

	Legislatívna rada vlády Slovenskej republiky odporučila najmä vypustiť z návrhu zákona ustanovenia, ktorými sa upravuje postavenie mestských častí hlavného mesta Bratislavy a mestských častí mesta Košice vo vzťahu k zákonu o rozpočtových pravidlách (§ 27 ods. 3 a § 33a) pre ich nesúlad s čl. 64a Ústavy Slovenskej republiky, podľa ktorého sú iba obec a vyšší územný celok samo-statné územné samosprávne a správne celky.
	Legislatívna rada vlády Slovenskej republiky odporučila návrh zákona predložiť na rokovanie vlády SR v novom znení, po zapracovaní jej pripomie-nok a odporúčaní. 

III
	Úrad vlády SR, sekcia vládnej legislatívy konštatuje, že v novom znení návrhu zákona predkladateľ pripomienky a odporúčania Legislatívnej rady vlády SR zapracoval a tiež upravil v súlade s Ústavou Slovenskej republiky ustanove-nie § 27 ods. 3 a vypustil § 33a. Z hľadiska formálnych náležitostí je však potrebné doplniť doložku zlučiteľnosti aj tabuľkami zhody.
	Úrad vlády SR, sekcia vládnej legislatívy odporúča v predloženom znení návrh zákona  s c h v á l i ť.

Bratislava 18. júna 2001
Vypracovala: J. Fischerová

								      Štefan  G r m a n
								       generálny riaditeľ
								sekcie vládnej legislatívy